GFPT ร่วงต่อกว่า 2% นิวโลว์รอบ 4 เดือน เซ่นเหตุไฟไหม้หยุด 2 สายผลิตกระทบผลงานไตรมาส 4
GFPT ร่วงต่อกว่า 2% นิวโลว์รอบ 4 เดือน เซ่นเหตุไฟไหม้หยุด 2 สายผลิตกระทบผลงานไตรมาส 4 ล่าสุดอยู่ที่ 15.60 บ. ลบ 0.40 บ. หรือ 2.50% มูลค่าซื้อขาย 140.44 ลบ.
GFPT ร่วงต่อกว่า 2% นิวโลว์รอบ 4 เดือน เซ่นเหตุไฟไหม้หยุด 2 สายผลิตกระทบผลงานไตรมาส 4 ล่าสุดอยู่ที่ 15.60 บ. ลบ 0.40 บ. หรือ 2.50% มูลค่าซื้อขาย 140.44 ลบ.
18 ต.ค. 2562

ผู้สื่อข่าวรายงานว่า ราคาหุ้น บริษัท จีเอฟพีที จำกัด (มหาชน) หรือ GFPT ล่าสุด ณ เวลา 10.23 น. อยู่ที่ 15.60 บาท ลบ 0.40 บาท หรือ 2.50% สูงสุดที่ 15.70 บาท ต่ำสุดที่ 15.30 บาท ด้วยมูลค่าซื้อขาย 140.44 ล้านบาท โดยราคาหุ้นปรับตัวลงต่อเนื่อง 2 วันติด และปรับตัวลงต่ำสุดในรอบ 4 เดือน นับตั้งแต่ราคาหุ้นอยู่ที่ระดับ 15.60 บาท เมื่อวันที่ 30 พ.ค.2562

โดย บล.ฟินันเซีย ไซรัส ระบุในบทวิเคราะห์ แนะนำ “ถือ” หุ้น GFPT รอการฟื้นฟูของสายการผลิตว่าทันตามแผนหรือไม่ และปรับใช้เป้าปี 2563 ที่ 18 บาท/หุ้น เกิดเหตุเพลิงไหม้โรงงานไก่ปรุงสุกเสียหาย 2 สายการผลิต (ทั้งหมดมี 5 สายการผลิต) บริษัทคาดใช้เวลาซ่อมแซมราว 3-4 สัปดาห์และจะกลับมาผลิตได้กลาง พ.ย. ซึ่งกระทบผลประกอบการไตรมาส 4/62 ส่วนกำไรไตรมาส 3/62 ถูกกระทบจากบาทแข็ง ปรับกำไรปีนี้ลง 25% เหลือเติบโต 9% เมื่อเทียบจากปีก่อน แต่คงกำไรปี 2563 เติบโต 42% เมื่อเทียบจากปีก่อน